**รายงานการประชุมสภาเทศบาลตำบลบ้านถ่อน**

**สมัยสามัญ ที่ ๒ ครั้ง ๒/๒๕๖๒**

**เมื่อวันที่ ๑๙ เมษายน ๒๕๖๒ เวลา ๐๙.๐๐ น.**

**ณ ห้องประชุมเทศบาลบ้านถ่อน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้มาประชุม**

1. นางสมสุข โคตรชมภู ประธานสภาเทศบาลตำบลบ้านถ่อน
2. นายเกรียงศักดิ์ ทองจำปา สมาชิกสภาเทศบาลตำบลบ้านถ่อน เขต ๑
3. นายสงกรานต์ สาริกา สมาชิกสภาเทศบาลตำบลบ้านถ่อน เขต ๑
4. นายทองวัน คำชมภู สมาชิกสภาเทศบาลตำบลบ้านถ่อน เขต ๑
5. นางณัฐนันท์ แสงรัตน์ สมาชิกสภาเทศบาลตำบลบ้านถ่อน เขต ๑
6. นายสง่า คำพันธ์ สมาชิกสภาเทศบาลตำบลบ้านถ่อน เขต ๑
7. นายพิกุล อุ่นจารย์ สมาชิกสภาเทศบาลตำบลบ้านถ่อน เขต ๑
8. นายศิริวุฒิ โคตรชมภู สมาชิกสภาเทศบาลตำบลบ้านถ่อน เขต ๒
9. นายอรรถชัย โคตรชมภู สมาชิกสภาเทศบาลตำบลบ้านถ่อน เขต ๒
10. นางพยอม โคตรชมภู สมาชิกสภาเทศบาลตำบลบ้านถ่อน เขต ๒

๑๑. นายสมร โคตรชมภู สมาชิกสภาเทศบาลตำบลบ้านถ่อน เขต ๒

๑๒. นายพงษ์ศิริ โคตรชมภู รองประธานสภาเทศบาลตำบลบ้านถ่อน

๑๓. นายราชัน ทองชมภู เลขานุการสภา

**ผู้ไม่มาประชุม**

**-ไม่มี-**

**ผู้เข้าร่วมประชุม**

๑. นายอภิวัฒน์ โคตรชมภู นายกเทศมนตรี

๒. นายวาด ชัยชมภู ที่ปรึกษานายกฯ

๓. นายสมเสน่ห์ บุตรศรี รองนายกฯ

๔. นายที พรหมมา รองนายกฯ

๕. นายส่ง ผ่องแผ้ว เลขานุการนายกฯ

๖. นายปราโมทย์ สุทธากรณ์ ปลัดเทศบาลฯ

๗. นายไพบูลย์ ห้วยทราย ผอ.กองช่าง

**เริ่มประชุมเวลา ๐๙.๓๐ น.**

**นายราชัน ทองชมภู รองปลัดเทศบาล (เลขานุการสภาฯ)**  เรียนท่านประธานสภาฯ ท่านนายกฯ ท่าน

คณะผู้บริหาร ท่านสมาชิกสภาเทศบาล ท่านปลัด พนักงาน เจ้าหน้าที่ และผู้เข้าร่วมประชุมทุกท่านบัดนี้ ได้ถึงเวลานัดประชุมสภาเทศบาล สมัยสามัญ สมัยที่ ๒ ครั้งที่ ๒/ ๒๕๖๒ แล้ว และได้ตรวจสอบรายชื่อสมาชิกสภาเทศบาลตามมาตรา ๒๗ แห่ง พระราชบัญญัติเทศบาล พ.ศ. ๒๔๙๖ และข้อ ๒๕ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๕๔ ปรากฏว่ามีสมาชิกได้มาลงชื่อครบองค์ประชุม คือไม่น้อยกว่ากึ่งหนึ่งของสมาชิกเท่าที่มีอยู่ จึงขอเรียนท่านประธานสภาฯ ได้จุดธูป เทียนบูชาพระรัตนตรัย และดำเนินการประชุมตามระเบียบวาระการประชุมต่อไป เชิญครับ

**นางสมสุข โคตรชมภู** (**ประธานสภาเทศบาล)** สวัสดีคะ ท่านนายกเทศมนตรี ท่านคณะผู้บริหาร

สมาชิกสภาเทศบาล ปลัด หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน วันนี้เป็นการประชุมสภาเทศบาลสมัยสามัญ สมัยที่ ๒ ครั้งที่ ๒/ ๒๕๖๒ ปรากฏว่ามีสมาชิกมาครบองค์ประชุม ดิฉันขอเปิดการประชุมตามระเบียบวาระการประชุม ต่อไปคะ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**นางสมสุข โคตรชมภู** (**ประธานสภาเทศบาล)** ท่านนายกฯมีเรื่องแจ้งต่อที่ประชุมไหมคะ

**นายอภิวัฒน์ โคตรชมภู** (**นายกเทศมนตรีตำบลบ้านถ่อน)** สวัสดีครับ ประธานสภาฯ ท่านคณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ผมก็ขอขอบคุณทุกท่านที่ให้ความร่วมมือในการจัดงานประเพณีสงกรานต์บรรลุวัตถุประสงค์ของโครงการ ก็ได้รับคำชมเชยจากผู้ที่มาท่องเที่ยวในงานแม้กระทั่งคนในพื้นที่เองอาจจะมีขาดตกบกพร่องบ้างบางเรื่องในปีหน้าก็ควรนำไปปรับปรุงวิธีและแนวทางการปฏิบัติให้ดียิ่งขึ้น และอีกเรืองคืองานประเพณีบุญบั้งไฟก็อยากสอบถามและขอความเห็นที่ประชุมก็คือการขอจุดบั้งไฟเกินขนาดที่คำสั่ง คสช.กำหนด และตามประกาศจังหวัดหนองคายเรื่องการจุดบั้งไฟ เราจะขอไหมครับเพราะช่วงนี้ก็ใกล้ห้วงเวลาในการขอและจัดทำเอกสารแล้วเพราะปีที่ผ่านตำบลของเราก็ไม่ได้จุดบั้งไฟล้านเพราะขออนุญาตอำเภอ จังหวัดไม่ทันกับห้วงเวลาที่คณะกรรมการระดับจังหวัดพิจารณา ในปีเราได้ตกลงปรึกษาหารือกันในที่ประชุมจะเอายังไงก็ขอให้ท่านปรึกษาผู้นำฝ่ายปกครอง ประชาชนในพื้นที่ด้วยนะครับ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นางสมสุข โคตรชมภู** (**ประธานสภาเทศบาล)** ต่อไปก็คงเป็นระเบียบวาระที่ ๒ เกี่ยวกับเรื่องรับรองรายงานการประชุมครั้งที่แล้ว คือ รายงานการประชุมสมัยสามัญที่ ๒ ครั้งที่ ๑ วันที่ ๙ เมษายน ๒๕๖๒ ขอมอบให้เลขานุการสภาได้ชี้แจ้งคะ

**นายราชัน ทองชมภู(เลขานุการสภาฯ)**  ตามที่ได้แจกเอกสารให้ที่ประชุมได้ตรวจพิจารณาความถูกต้อง เพราะฝ่ายกิจการสภาฯ โดยเลขานุการสภาฯ ได้นำรายงานการประชุมสภาเทศบาลตำบลบ้านถ่อน เผยแพร่ในเว็บไซด์ของเทศบาล [www.banthon.go.th/](http://www.banthon.go.th/) ให้ที่ประชุมพิจารณา หากมีข้อบกพร่องหรือแก้ไขขอให้โปรดแจ้งเลขานุการสภาฯหรือหากตรวจสอบพบข้อแก้ไขก็สามารถแจ้งในภายหลัง

**ระเบียบวาระที่ ๓ กระทู้ถาม**

**นางสมสุข โคตรชมภู** (**ประธานสภาเทศบาล)** ขอดำเนินการตามระเบียบวาระการประชุมต่อไปนะค่ะ

ระเบียบวาระที่ ๓ กระทู้ถามไม่มีสมาชิกท่านใดยื่นหนังสือกระทู้ถามเกี่ยวกับข้อเท็จจริงหรือการบริหารงานของคณะผู้บริหารในวาระนี้ ท่านเลขานุการสภามีเรื่องจะชี้แจ้งในที่ประชุมไหมคะ เชิญท่านเลขาฯ

**นายราชัน ทองชมภู(เลขานุการสภาฯ)** ท่าน สท. อรรถชัย โคตรชมภู ได้ยื่นหนังสือขอกระทู้ถามด่วน เชิญครับ

**นายอรรถชัย โคตรชมภู** (**สท.เขต๒)** สวัสดีครับท่านประธาน ท่านนายกเทศมนตรี ท่านคณะผู้บริหาร

สมาชิกสภาเทศบาล ปลัด หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ผมได้ยื่นหนังสือขอกระทู้ถามด่วน ต่อ นายกเทศมนตรีตำบลบ้านถ่อน โดยผ่านประธานสภาฯ เรื่อง (๑.) การดำเนิน โครงการก่อสร้างพื้นฐาน ตามเทศบัญญัติงบประมาณรายจ่ายประจำปี.๒๕๖๒..(๒.)ตามโครงการจ่ายขาดเงินสะสม เมื่อคราวประชุมสมัยวิสามัญที่ ๑ ประจำปี ๒๕๖๒ ..ว่ามีความก้าวหน้าถึงไหนแล้ว ติดขัดตรงไหน อย่างไร ขอให้ท่านได้โปรดชี้แจงต่อที่ประชุมด้วยครับ

**นายอภิวัฒน์ โคตรชมภู** **(นายกเทศมนตรี)** สำหรับเรื่องโครงการก่อสร้างพื้นฐาน ตามเทศบัญญัติงบประมาณ

รายจ่ายประจำปี.๒๕๖๒ นั้นผมจะให้เจ้าหน้าที่กองช่างชี้แจง ส่วนเรื่องโครงการจ่ายขาดเงินสะสม เมื่อคราวประชุมสมัยวิสามัญที่ ๑ ประจำปี ๒๕๖๒ จะให้เจ้าหน้าที่งบประมาณเป็นคนชี้แจงรายละเอียด

**นายไพบูลย์ ห้วยทราย (ผอ.กองช่าง)** สำหรับเรื่องโครงการก่อสร้างพื้นฐาน ตามเทศบัญญัติงบประมาณ

รายจ่ายประจำปี.๒๕๖๒ ก็สรุปได้ดังนี้ครับ

1) โครงการปรับปรุงซ่อมแซมถนนลูกรังภายในตำบล ตั้งไว้ 10๐,๐00 บาทเพื่อจ่ายเป็นค่าปรับปรุงถนนลูกรังภายในตำบลบ้านถ่อน ดำเนินการแล้วเสร็จ

2)โครงการซ่อมแซมแพสูบน้ำด้วยพลังงานไฟฟ้า บ้านโพนงาม หมู่ที่ 1 ตั้งไว้ 50,000 บาทเพื่อจ่ายเป็นค่าซ่อมแซมแพสูบน้ำด้วยพลังงานไฟฟ้า ยังไม่ได้ดำเนินการ

3) โครงการซ่อมบำรุงถนนลาดยางหรือถนนคอนกรีตเสริมเหล็กภายในเขตตำบลบ้านถ่อน ตั้งไว้ 80,000บาท เพื่อจ่ายเป็นค่าปรับปรุงและซ่อมแซมถนนลาดยางหรือถนนคอนกรีตเสริมเหล็กภายในเขตเทศบาล ยังไม่ได้ดำเนินการ

๔) โครงการปรับปรุงซ่อมแซมถนนลูกรังเข้าพื้นที่การเกษตร หมู่ที่ 1 (สายทางข้าประปาหมู่ที่1,8) ตั้งไว้ 50,000 บาท ดำเนินการแล้วเสร็จ

๕) โครงการปรับปรุงซ่อมแซมถนนลูกรังเข้าพื้นที่การเกษตร หมู่ที่ 7 (สายทางโนนขามป้อม-เทศบาลเวียงคุก) ตั้งไว้ 50,000 บาท ดำเนินการแล้วเสร็จ

๖)โครงการปรับปรุงบริเวณฐานเสาธงภายในสำนักงานเทศบาลตำบลบ้านถ่อน ตั้งไว้ 10,000 บาท ยังไม่ได้ดำเนินการ

๗)โครงการขยายเขตไฟฟ้าเข้าพื้นที่การเกษตร หมู่ที่ 3 ตั้งไว้ 82,000 บาท ยังไม่ได้ดำเนินการ

๘)โครงการก่อสร้างรางระบายน้ำคอนกรีตเสริมเหล็ก หมู่ที่ 1 ตั้งไว้ 112,000บาท กำลังดำเนินการขั้นตอนหาผู้รับจ้าง

๙)โครงการก่อสร้างรางระบายน้ำคอนกรีตเสริมเหล็ก หมู่ที่ 2 ตั้งไว้ 112,000 บาท กำลังดำเนินการขั้นตอนหาผู้รับจ้าง

๑๐)โครงการก่อสร้างรางระบายน้ำคอนกรีตเสริมเหล็ก หมู่ที่ 4 ตั้งไว้ 112,000 บาท เพื่อก่อสร้างรางระบายน้ำคอนกรีตเสริมเหล็ก (สายบ้านนางนุ่นไปสามแยกบ้านประธานสภา กำลังดำเนินการขั้นตอนหาผู้รับจ้าง

๑๑)โครงการก่อสร้างรางระบายน้ำคอนกรีตเสริมเหล็ก หมู่ที่ 5 ตั้งไว้ 112,000 บาท (สายบ้าน อ.ศิริ ไปถึง ศาลาประชาคม หมู่ที่5 กำลังดำเนินการขั้นตอนหาผู้รับจ้าง

๑๒)โครงการก่อสร้างรางระบายน้ำคอนกรีตเสริมเหล็ก หมู่ที่ 6 ตั้งไว้ 112,000บาทกำลังดำเนินการขั้นตอนหาผู้รับจ้าง

๑๓)โครงการก่อสร้างถนนคอนกรีตเสริมเหล็ก หมู่ที่ 7 ตั้งไว้ 112,500 บาท เพื่อก่อสร้างถนนคอนกรีตเสริมเหล็ก สายทางวัดป่าทรงธรรมเชื่อมต่อโครงการไทยนิยม ขอเปลี่ยนแปลงคำชี้แจงเป็นรางระบายน้ำนะครับเจ้าหน้าที่พิมพ์ผิด กำลังดำเนินการขั้นตอนหาผู้รับจ้าง

๑๔)โครงการก่อสร้างรางระบายน้ำคอนกรีตเสริมเหล็ก หมู่ที่ 8 ตั้งไว้ 112,000 บาท (สายทางจากบ้านนายไชยา ไปถึงบ้าน ผช. อมร กำลังดำเนินการขั้นตอนหาผู้รับจ้าง

๑๕)โครงการปรับปรุงตลาดสดเทศบาลตำบลบ้านถ่อน ตั้งไว้ 380,000 บาท ไม่อยู่ในแผนพัฒนา ต้องปรับปรุงแผนก่อนนะครับ

**นางสมสุข โคตรชมภู**(**ประธานสภาเทศบาล)** มีที่ประชุมท่านใดสงสัยเกี่ยวกับโครงการในเทศบัญญัติไหมค่ะ

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบวาระที่ ๔

-ไม่มี-

**ระเบียบวาระที่ ๕ เรื่องที่เสนอใหม่(สภาพิจารณา)**

**นางสมสุข โคตรชมภู**(**ประธานสภาเทศบาล)** ต่อไปเป็นข้อ

๕.๑ การพิจารณาโอนงบประมาณ (รายละเอียดตามเอกสารที่แจก)

เชิญท่านนายกฯได้ชี้แจงในรายละเอียดคะ

**นายอภิวัฒน์ โคตรชมภู** **(นายกเทศมนตรี)** ผมขอมอบให้เจ้าหน้าที่เป็นคนชี้แจง

**นายราชัน ทองชมภู** **(รองปลัดเทศบาล)** ด้วยสำนักปลัดของอนุมัติโอนลด-โอนเพิ่มงบประมาณรายจ่าย

# ประจำปี ๒๕๖๒ ต่อสภาฯ รายละเอียดดังนี้

รายการโอนลดงบประมาณรายจ่าย จำนวน 1 รายการ ดังนี้

1.แผนงานบริหารงานทั่วไป งานบริหารทั่วไป งบบุคลากร หมวด เงินเดือน(ฝ่ายประจำ) ประเภท เงินเดือนพนักงาน ตั้งไว้ 3,567,720.- บาท

ผูกพันคงเหลือ จำนวน 2,150,492.- บาท ตามเทศบัญญัติงบประมาณรายจ่ายประจำปี พ.ศ. 2562 รายละเอียดหน้า 72 ขอโอนลด จำนวน 350,000.- บาท คงเหลือหลังโอนลด จำนวน 1,800,492.- บาท เนื่องจากมีบุคลากรโอน(ย้าย) ไปปฏิบัติหน้าที่แห่งใหม่ จึงทำให้งบประมาณที่ตั้งไว้เหลือจ่าย

รวมขออนุมัติโอนลดงบประมาณทั้งหมด จำนวน 350,000.- บาท

**รายการตั้งจ่ายเป็นรายการใหม่ จำนวน ๑ รายการ รายละเอียดดังนี้**

1.แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบลงทุน หมวด ค่าที่ดินและสิ่งก่อสร้าง ประเภท ค่าก่อสร้างสาธารณูปโภคโครงการขยายท่อเมนต์ประปา หมู่ 8 (สายดอนปูตา-หนองหัวช้าง) จำนวน 200,000.- บาท (รายจ่ายตั้งใหม่) ขอโอนเพิ่ม จำนวน 200,000.- บาท คงเหลือหลังโอนเพิ่ม จำนวน 200,000.- บาท เนื่องจากไม่ได้ตั้งงบประมาณไว้จ่าย

**รายการโอนเพิ่ม จำนวน ๓ รายการ รายละเอียดดังนี้**

๑.แผนงานบริหารงานทั่วไป งานบริหารทั่วไป งบดำเนินงาน หมวด ค่าสาธารณูปโภค ประเภท ค่าไฟฟ้า ตั้งไว้ 700,000.- บาท ผูกพันคงเหลือ จำนวน 239,681.96 บาท ตามเทศบัญญัติงบประมาณรายจ่ายประจำปี พ.ศ. 2562 รายละเอียดหน้า 78 ขอโอนเพิ่ม จำนวน 60,000.- บาท คงเหลือหลังโอนเพิ่ม จำนวน 299,681.96 บาท เนื่องจากงบประมาณที่ตั้งไว้ไม่พอจ่าย

๒.แผนงานบริหารงานทั่วไป งานบริหารทั่วไป งบดำเนินงาน หมวด ค่าตอบแทน ประเภท ค่าเช่าบ้าน ตั้งไว้ 78,000.- บาท ผูกพันคงเหลือ จำนวน 22,000.- บาท ตามเทศบัญญัติงบประมาณรายจ่ายประจำปี พ.ศ. 2562 รายละเอียดหน้า 74 ขอโอนเพิ่ม จำนวน 40,000.- บาท คงเหลือหลังโอนเพิ่ม จำนวน 62,000.- บาท เนื่องจากงบประมาณที่ตั้งไว้ไม่พอจ่าย

๓.แผนงานบริหารงานทั่วไป งานบริหารทั่วไป งบดำเนินงาน หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น (ค่าใช้จ่ายในการเดินทางไปราชการ) ตั้งไว้ 50,000.- บาท ผูกพันคงเหลือ จำนวน 2,590.70 บาท ตามเทศบัญญัติงบประมาณรายจ่ายประจำปี พ.ศ. 2562 รายละเอียดหน้า 76 ขอโอนเพิ่ม จำนวน 50,000.- บาท คงเหลือหลังโอนเพิ่ม จำนวน 52,590.70 บาท เนื่องจากงบประมาณที่ตั้งไว้ไม่พอจ่าย

รวมขออนุมัติตั้งจ่ายเป็นรายการใหม่และโอนเพิ่มงบประมาณทั้งหมด จำนวน 350,000.- บาท ก็ขอให้ที่ประชุมให้ความเห็นชอบพิจารณาอนุมัติด้วยครับ

**นางสมสุข โคตรชมภู** (**ประธานสภาเทศบาล)** มีท่านใดจะสอบถามไหมค่ะ

ถ้าไม่มีขอมติที่ประชุมเห็นชอบอนุมัติการโอนงบประมาณ ในครั้งนี้ ยกมือค่ะ

**ที่ประชุมสภา** **มีมติ ๑๐ เสียง อนุมัติโอนงบประมาณ งดออกเสียง ๑ เสียง**

**นางสมสุข โคตรชมภู**(**ประธานสภาเทศบาล)** ต่อไปเป็นข้อ

๕.๒ การพิจารณาแก้ไขรายละเอียดโครงการและงบประมาณ จ่ายขาดเงินสะสม เมื่อคราวประชุมสมัยวิสามัญ ครั้งที่ ๑ ประจำปี ๒๕๖๒ ตามแผนพัฒนา (รายละเอียดตามเอกสารที่แจก) เชิญท่านนายกฯได้ชี้แจงในรายละเอียดคะ

**นายอภิวัฒน์ โคตรชมภู** **(นายกเทศมนตรี)** ผมกะว่าจะขอมอบให้เจ้าหน้าที่งบประมาณเป็นคนชี้แจง แต่

แต่ไม่อยู่ในที่ประชุมขอมอบให้ ผอ.กองช่าง เป็นคนชี้แจงในรายละเอียด

**นายไพบูลย์ ห้วยทราย (ผอ.กองช่าง)** สำหรับเรื่องโครงการรายละเอียดการขอเปลี่ยนแปลงใช้จ่ายเงิน

สะสม ประจำปี ๒๕๖๒ ที่ประชุมสภาฯได้พิจารณาอนุมัติไปแล้วในคราวประชุมสภาฯสมัยวิสามัญที่ ๑ เมื่อวันที่ ๒๙ มกราคม ๒๕๖๒ ที่ผ่านมา เนื่องจากในแผนพัฒนาไม่ตรงกับการขอใช้จ่ายเงินสะสมจึงขอแก้ไขเปลี่ยนแปลงโครงการเพื่อสอดคล้องกับแผนงาน รายละเอียดดังนี้ครับ

โครงการที่ ๑ โครงการก่อสร้างรางระบายน้ำเสีย หมู่ที่ ๑ บ้านโพนงาม ตั้งไว้ 288,000 บาท เพื่อจ่ายเป็นค่าก่อสร้างรางระบายน้ำคอนกรีตเสริมเหล็กหมู่ที่ ๑ ขนาดกว้างรอบนอก 0.70 ม. ระยะทาง 100.00 ม. หนา 0.15 ม. ลึก0.50 ม. ม.จุดเริ่มต้นโครงการ N. 17.47,6.15 จุดสิ้นสุดโครงการ E . 102.37,29.99 รวมทั้งสิ้น 288,000 บาท ตามแบบมาตรฐานกรมการปกครองกระทรวงมหาดไทย พร้อมป้ายโครงการ จำนวน ๑ ป้าย ตามหนังสือรับเทศบาลตำบลบ้านถ่อนที่ 23.74 ลงวันที่ 4 ธันวาคม 2561 ปรากฏตามแผนพัฒนาท้องถิ่นปี (2561 – 2562 ) ยุทธศาสตร์ที่ 6 แผนงานอุตสาหกรรมและการโยธา หน้า 54 ผู้ควบคุมโครงการ

โครงการที่ 2 โครงการก่อสร้างรางระบายน้ำเสีย หมู่ที่ ๒ ตั้งไว้ 88,000 บาท

เพื่อจ่ายเป็นค่าก่อสร้างรางระบายน้ำเสียเชื่อมต่อท่อระบายน้ำเสียทางหลวงแผ่นดินหมายเลข 211 เพื่อระบายน้ำเสียในเขตชุมชน ตำบลบ้านถ่อน งานเจาะเชื่อมต่อท่อระบายน้ำ – บ่อพักน้ำ จำนวน 10 จุด และงานวางท่อ, ท่อ คสล.40x1.00 ม. จำนวน 47 ท่อน , ท่อ pvc 6 นิ้ว จำนวน 5 ท่อน งานยาแนวท่อ จำนวน 1 งาน ตามแบบแปลนเทศบาลตำบลบ้านถ่อนกำหนด พร้อมป้ายโครงการ จำนวน 1 โครงการ ตามหนังสือรับเทศบาลตำบลบ้านถ่อน ที่ 2212 ลงวันที่ 15 พฤศจิกายน 2561 ปรากฏตามแผนพัฒนาท้องถิ่นปี (2561 – 2562 ) ยุทธศาสตร์ที่ 6 หน้า 55

โครงการที่ 3 โครงการก่อสร้างรางระบายน้ำเสีย หมู่ที่ 3 บ้านถ่อนใต้ ตั้งไว้200,000 บาท เพื่อจ่ายเป็นค่าก่อสร้างรางระบายน้ำเสีย หมู่ที่ 3 ขนาดกว้างรอบนอก 0.70ม. ระยะทาง 65.00 ม. หนา 0.15 ม.ลึก 0.50 ม. จุดเริ่มต้นโครงการ N.1744,53.78 จุดสิ้นสุดโครงการ E.10238,41.81 รวมทั้งสิ้น 200,000 บาท ตามแบบมาตรฐานกรมการปกครองกระทรวงมหาดไทย พร้อมป้ายโครงการ จำนวน 1 ป้าย ปรากฏตามแผน ยุทธศาสตร์ที่ 6 หน้า 55 ผู้ควบคุมโครงการ

โครงการที่ 4 โครงการก่อสร้างรางระบายน้ำเสีย หมู่ที่ 3 บ้านถ่อนใต้ (ตลาดสดบ้านถ่อน)ตั้งไว้200,000 บาท เพื่อจ่ายเป็นค่าก่อสร้างรางระบายน้ำเสีย หมู่ที่ 3 ขนาดกว้างรอบนอก 0.70ม. ระยะทาง 65.00 ม. หนา 0.15 ม.ลึก 0.50 ม. จุดเริ่มต้นโครงการ N. 17 452.09 จุดสิ้นสุดโครงการ E.1023844.78 รวมทั้งสิ้น 200,000 บาท ตามแบบมาตรฐานกรมการปกครองกระทรวงมหาดไทย พร้อมป้ายโครงการ จำนวน 1 ป้าย ปรากฏตามแผน ยุทธศาสตร์ที่ 6 หน้า 55 ผู้ควบคุมโครงการ

โครงการที่ 5 โครงการก่อสร้างรางระบายน้ำเสีย หมู่ที่ 4 ตั้งไว้ 130,000 บาท

เพื่อจ่ายเป็นค่าก่อสร้างรางระบายน้ำคอนกรีตเสริมเหล็กหมู่ที่ 4 ท่อ คสล.30x1.00 ม. จำนวน 2 ท่อน ท่อ คสล.40x1.00 ม. จำนวน 17 ท่อน ท่อ pvc 6 นิ้ว จำนวน 3 ท่อน งานยาแนวท่อ 1 งาน ตามแบบแปลนเทศบาลตำบลบ้านถ่อนกำหนด ปรากฏตามแผน ยุทธศาสตร์ที่ 6 หน้า 55

โครงการที่ 6 โครงการก่อสร้างรางระบายน้ำเสีย หมู่ที่ 5 บ้านถ่อนเหนือ ตั้งไว้ 388,000 บาท เพื่อจ่ายเป็นค่าก่อสร้างรางระบายน้ำคอนกรีตเสริมเหล็กหมู่ที่ 5 บ้านถ่อนเหนือ ขนาดกว้างรอบนอก 0.70 ม. ระยะทาง 130.00 ม. หนา 0.15 ม. ลึกเฉลี่ย 0.50 ม.ตามแบบแปลนเทศบาลตำบลบ้านถ่อนกำหนด ปรากฏตามแผน ยุทธศาสตร์ที่ 6 หน้า 55

โครงการที่ 7 โครงการก่อสร้างรางระบายน้ำเสีย หมู่ที่ 7 ตั้งไว้ 115,000บาท

เพื่อจ่ายเป็นค่าก่อสร้างรางระบายน้ำเสีย หมู่ที่ 7 ขุดดินเจาะท่อระบายน้ำเดิมวางท่อ คสล. เชื่อมต่อท่อระบายน้ำเสียริมทางหลวงรวมจำนวน 13 จุด. ท่อ คสล. 40 X 100 ม.มอก ชั้น 3 จำนวน 31ท่อน , คสล. 60 X 100 ม.มอก ชั้น 3 จำนวน 9 ท่อน , ท่อ pvc 6 นิ้ว จำนวน 5 ท่อน , งานบาแนวท่อ 1 งาน ตามแบบแปลนเทศบาลกำหนด พร้อมป้าย จำนวน ๑ โครงการ ปรากฏตามแผน ยุทธศาสตร์ที่ 6 หน้า 55

โครงการที่ 8 โครงการก่อสร้างรางระบายน้ำเสีย หมู่ที่ 8 บ้านโพนเจริญ ตั้งไว้ 188,000 บาท เพื่อจ่ายเป็นค่าก่อสร้างรางระบายน้ำคอนกรีตเสริมเหล็กหมู่ที่ 8 ขนาดกว้างภายใน 0.40 ม. มีระยะทาง 50.00 ม. จุดเริ่มต้นโครงการ N. 1747,34 .32 จุดสิ้นสุดโครงการ E. 10237,42.62 ตามแบบมาตรฐานกรมการปกครองกระทรวงมหาดไทย พร้อมป้ายโครงการ จำนวน 1 โครงการ ตามหนังสือเทศบาลตำบลบ้านถ่อน 2355 ลงวันที่ 3 ธันวาคม 2561 ปรากฏตามแผน ยุทธศาสตร์ที่ 6 หน้า 55

รวมงบประมาณทั้งสิ้น 1,597,000 บาท

**นางสมสุข โคตรชมภู**(**ประธานสภาเทศบาล)** มีท่านใดมีข้อคิดเห็นบ้างไหมเชิญค่ะ

**นายอรรถชัย โคตรชมภู** (**สท.เขต.๒)** ขอดูรายละเอียดงบประมาณในการขอใช้จ่ายเงินสะสม

ด้วยครับเพื่อประกอบการพิจารณา

**นายราชัน ทองชมภู**  **(เลขานุการสภาฯ)** ตามเอกสารที่แจกให้นะครับ

**นายสงกรานต์ สาริกา** (**สท.เขต.๑)** ในส่วนของจุดพื้นที่การก่อสร้าง รูปแบบ เป็นอย่างไรครับ

**นายไพบูลย์ ห้วยทราย** **(ผอ.กองช่าง)**  ตามเอกสารครับ ท่านสามารถดูได้แต่ละจุด แต่ละโครงการฯ

**นายพงษ์ศิริ โคตรชมภู** (**สท.เขต.๒)** ตามเอกสารสารโครงการที่เสนอมามีในแผนพัฒนาลัวใช่ไหมครับ

**นายอภิวัฒน์ โคตรชมภู** **(นายกเทศมนตรี)** มีในแผนฯแล้วครับ ตอนนี้ผมต้อง

คำนึงถึงปัญหาเร่งด่วนที่แก้ปัญหาให้กับประชาชนที่ร้องเรียนมาก่อน ให้กับผู้ที่เดือดก่อนดูที่งบประมาณถ้ามีผมก็อาจจะจัดทำเทศบัญญัติเพิ่มเติม

**นางสมสุข โคตรชมภู** (**ประธานสภาเทศบาล)** มีท่านใดจะสอบถามไหมค่ะ

ถ้าไม่มีขอมติที่ประชุมเห็นชอบอนุมัติการแก้ไขเปลี่ยนแปลงใช้จ่ายขาดเงินสะสมจำนวน 1,597,000 บาท ในครั้งนี้ ยกมือคะ

**ที่ประชุมสภา** **มีมติ ๑๐ เสียง เห็นชอบอนุมัติการแก้ไขเปลี่ยนแปลงจ่ายขาดเงินสะสม ครั้งที่ ๑**

**ประจำปี ๒๕๖๒ งดออกเสียง ๑ เสียง**

**นางสมสุข โคตรชมภู**(**ประธานสภาเทศบาล)** ต่อไปเป็นข้อ

๕.๓ การแก้ไขเปลี่ยนแปลงคำชี้แจงตามเทศบัญญัติงบประมาณรายจ่ายประจำปี ๒๕๖๒ แผนงานอุตสาหกรรมและการโยธา งานโครงการก่อสร้างพื้นฐาน งบลงทุน หมวดค่าที่ดินและสิ่งก่อสร้าง (รายละเอียดตามเอกสารที่แจก)

การพิจารณาแก้ไขรายละเอียดโครงการและงบประมาณ จ่ายขาดเงินสะสม เมื่อคราวประชุมสมัยวิสามัญ ครั้งที่ ๑ ประจำปี ๒๕๖๒ ตามแผนพัฒนา (รายละเอียดตามเอกสารที่แจก) เชิญท่านนายกฯได้ชี้แจงในรายละเอียดค่ะ

**นายราชัน ทองชมภู**(**เลขานุการสภาฯ)** ตามระเบียบกระทรวงมหาดไทยว่าด้วยวิธีการงบประมาณขององค์กร

ปกครองส่วนท้องถิ่น พ.ศ.2541ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

**นายอภิวัฒน์ โคตรชมภู** **(นายกเทศมนตรี)** ผมขอมอบให้ ผอ.กองช่าง เป็นคนชี้แจงในรายละเอียด

**นายไพบูลย์ ห้วยทราย (ผอ.กองช่าง)** สำหรับเรื่องโครงการรายละเอียดการขอเปลี่ยนแปลงคำชี้แจง

ตามเทศบัญญัติงบประมาณรายจ่ายประจำปี ๒๕๖๒ แผนงานอุตสาหกรรมและการโยธา งานโครงการก่อสร้างพื้นฐาน งบลงทุน หมวดค่าที่ดินและสิ่งก่อสร้าง รายละเอียดโครงการก่อสร้างรางระบายน้ำคอนกรีตเสริมเหล็ก หมู่ที่ 7 ตั้งไว้ 112,500 บาท แก้ไขเป็นโครงการก่อสร้างถนนคอนกรีตเสริมเหล็ก หมู่ที่ ๗ เจ้าหน้าที่ของเทศบาลพิมพ์ผิดอาจลืมแก้ไขในขั้นตอนทางเทคนิคการคัดลอกคำมาวางในการพิมพ์ ซึ่งในรายละเอียดยังเหมือนเดิมคือ สายทางวัดป่าทรงธรรมเชื่อมต่อโครงการไทยนิยม พิกัดจุดเริ่มต้นโครงการ 17°45’5.72”N 102°38’59.64”E.จุดสิ้นสุดโครงการ17°45’5.77.”N 102°38’58.39”E .ถนนกว้าง 5.00 เมตร ระยะยาวประมาณ 50.00 เมตร หนาเฉลี่ย 0.15 เมตร พื้นที คสล.ไม่น้อยกว่า 250 ตร.ม.พร้อมวางท่อ คสล. 6 ท่อ พร้อมป้ายโครงการ 1 ป้าย ตามแบบมาตรฐานกรมการปกครองกระทรวงมหาดไทย ตั้งจ่ายจากเงินอุดหนุนทั่วไป ปรากฏในด้านเศรษฐกิจ (00300)แผนงานอุตสาหกรรมและการโยธา (00310)งานก่อสร้างโครงสร้างพื้นฐาน(00312)ปรากฏในแผนพัฒนาสามปี(ย.6น.1หน้า36 ข้อ3.1)

**ที่ประชุมสภา** **มีมติ ๑๑ เสียง เห็นชอบอนุมัติการแก้ไขเปลี่ยนแปลงคำชี้แจง**

**ระเบียบวาระที่ ๖ เรื่องอื่น ๆ**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบที่ ๖ เรื่องอื่นๆ

มีท่านใดมีข้อคิดเห็นเกี่ยวกับประเด็นอื่นๆบ้างไหมเชิญคะ

**นายศิริวุฒ โคตรชมภู** **(สท.เขต.๒)** เรื่องซ่อมแซมารางระบายน้ำหมู่ที่ ๓ ที่เป็นเหล็กตะแกรงเกิดชำรุดจาก

รถบรรทุกดินที่แจ้งเมื่อคราวประชุมที่ผ่านมายังไม่ได้รับการแก้ไข อาจเกิดอันตรายจากใช้เส้นทางสัญจรไปมา ก็อยากให้ท่านผู้บริหารเร่งแก้ไขปัญหาให้กับประชาชนพื้นที่ด้วย

**นายพิกุล อุ่นจารย์** **(สท.เขต.๑)** เรื่องถนนคอนกรีตซอยแซบก็อยากให้ทางผู้บริหารพิจารณาด้วยนะครับ

**นางพยอม โคตรชมภู** **(สท.เขต.๒)** เรื่องของน้ำประปาที่ไหลค่อยไม่เพียงพอต่อความต้องการอุปโภคของ

ประชาชนในพื้นที่และเรื่องโครงการสูบน้ำด้วยไฟฟ้าเจ้าหน้าที่ที่ดูแลไม่ได้สูบน้ำให้เกษตรกรที่ขอใช้น้ำ และการขอเงินอุดหนุนจากองค์การบริหารส่วนจังหวัดหนองคายในงานประเพณีบุญบั้งไฟประจำปี ๒๕๖๒ ด้วยนะค่ะ

**นายอภิวัฒน์ โคตรชมภู** **(นายกเทศมนตรี)** ก็ต้องขอขอบคุณท่านสมาชิกทุกท่านที่สะท้อนปัญหา

ความเดือดร้อนของพี่น้องประชาชนในพื้นที่ ทุกปัญหาที่ทุกท่านเสนอมาผมจะรีบแก้ไขให้กับพี่น้องประชาชน

**นางสมสุข โคตรชมภู** (**ประธานสภาเทศบาล)** ไม่ทราบมีสมาชิกท่านใดที่จะสอบถามเพิ่มเติมอีกบ้าง

หากไม่มีสมาชิกท่านใดมีข้อซักถามต่อที่ประชุมแห่งนี้แล้ว ดิฉันขอขอบคุณทุกๆท่านที่ให้ความร่วมมือทำให้การประชุมครั้งนี้เป็นไปด้วยความเรียบร้อย ดิฉันขอแจ้งการประชุมในครั้งต่อไปคือสมัยสามัญที่ ๒ ครั้งที่ ๓ ในวันที่ ๒๙ เมษายน ๒๕๖๒ และขอปิดการประชุมสภาเทศบาลตำบลบ้านถ่อน สมัยสามัญที่ ๒ ครั้งที่ ๒ ประจำปี ๒๕๖๒ ณ บัดนี้

**เลิกประชุม** เวลา ๑๒.๐๐ น.

(ลงชื่อ) เลขานุการสภาเทศบาล

(นายราชัน ทองชมภู)

(ลงชื่อ) ประธานกรรมการตรวจรายงานฯ

(นางณัฐนันท์ แสงรัตน์)

(ลงชื่อ) กรรมการตรวจรายงานการประชุม

(นางพยอม โคตรชมภู)

(ลงชื่อ) กรรมการตรวจรายงานการประชุม

(นายอรรถชัย โคตรชมภู)

(ลงชื่อ) กรรมการตรวจรายงานการประชุม

(นายสมร โคตรชมภู)

(ลงชื่อ) กรรมการตรวจรายงานการประชุม

(นายทองวัน คำชมภู)

สภาเทศบาลตำบลบ้านถ่อน ได้มีมติรับรองรายงานการประชุมสภาเทศบาลสมัยสามัญ สมัยที่ ๑ ครั้งที่ ๓ประจำปี ๒๕๖๒ เมื่อวันที่ ๒๕ กุมภาพันธ์ ๒๕๖๒ ในคราวประชุมสภาเทศบาลสมัยสามัญที่ ...... ครั้งที่ .............ในวันที่...............................................................................................................................................................

(ลงชื่อ) ประธานสภาเทศบาลตำบลบ้านถ่อน

(นางสมสุข โคตรชมภู)